Z A P I S N I K
3. sjednice Vijeća Mjesnog odbora Borongaj - Lugovi održane 25. kolovoza 2025. 
Zagreb, Vukomerec 41 s početkom u 19,00 sati

Nazočni članovi Vijeća:
Katarina Horvat Zrilić, Bruno Rižmarić, Ivica Milković i Ana Pekarik.

Odsutni članovi Vijeća :
Slavica Zrnić.

Ostali nazočni: gđa. K.H

Predsjedava Gospođa Katarina Horvat Zrilić, predsjednica Vijeća.

Zapisnik vodi: Ana Pekarik

Predsjednica konstatira da je nazočno 4 od ukupno 5 članova Vijeća, što znači da Vijeće može pravovaljano odlučivati, te otvara 3. sjednicu Vijeća Mjesnog odbora.

Predsjednica Vijeća daje zapisnik 2. sjednice na verifikaciju.
Vijeće prihvaća tekst Zapisnika 2. sjednice Vijeća, bez izmjena.

Na prijedlog predsjednice Vijeće jednoglasno utvrđuje 


DNEVNI  RED

	1. 
	Prijedlog zaključka o davanju mišljenja o zakupima i mogućnosti raspolaganjem zemljišta – k.č. 2956/8, 2961 i 2964/2 k.o. Peščenica.

	2. 
	Prijedlog zaključka o povremenom korištenju prostora MS Borongaj Lugovi – donošenje zaključaka

	3. 
	Zaključci o donošenju aktualne komunalne i prometne problematike

	4. 
	Pitanja, prijedlozi i obavijesti




Ad1. Prijedlog zaključka o davanju mišljenja o zakupima i mogućnosti raspolaganjem zemljišta – k.č. 2956/8, 2961 i 2964/2 k.o. Peščenica.

Predsjednica Vijeća, Katarina Horvat Zrilić izvješćuje vijećnike da trebaju dati mišljenje o zakupima i mogućnosti raspolaganjem zemljišta prioritete – k.č. 2956/8, 2961 i 2964/2 k.o. Peščenica.
Otvara raspravu.

U raspravi sudjeluju: Katarina Horvat Zrilić, Bruno  Rižmarić, Ivica Milković i Ana Pekarik, 

Vijeće većinom glasova od 2 ZA (Katarina Horvat Zrilić i Ivica Milković), 2 PROTIV (Bruno  Rižmarić i Ana Pekarik), 0 SUZDRŽANO  odbija


Zaključak  o davanju mišljenja o zakupima i mogućnosti raspolaganjem zemljišta – k.č. 2956/8, 2961 i 2964/2 k.o. Peščenica.

(Zaključak se prilaže ovom zapisniku i njegov je sastavni dio.)

Ad2. Prijedlog zaključka o povremenom korištenju prostora MS Borongaj Lugovi – donošenje zaključaka

Predsjednica Vijeća, Katarina Horvat Zrilić napominje da su zaprimili dva zahtjeva za produljenje  povremenog korištenja prostora. 
Otvara raspravu.

U raspravi sudjeluju: Katarina Horvat Zrilić, Bruno  Rižmarić, Ivica Milković i Ana Pekarik, 

Vijeće jednoglasno donosi

Zaključke o povremenom korištenju prostora MS Borongaj Lugovi – donošenje zaključaka

(Zaključci se prilažu ovom zapisniku i njegov su sastavni dio.)

Ad3. Zaključci o donošenju aktualne komunalne i prometne problematike

Predsjednica Vijeća, Katarina Horvat Zrilić obrazlaže vijećnicima da po ovoj točci dnevnog reda mogu predložiti sve što se tiče aktualne prometne i komunalne problematike na području Mjesnog odbora.

Otvara raspravu.

U raspravi sudjeluju: Katarina Horvat Zrilić, Bruno  Rižmarić, Ivica Milković i Ana Pekarik, 

Mjesni odbor traži dodatne informacije o planovima vezanim uz izgradnju ili najam prostora za dječje vrtiće na području Borongaj Lugova. Članovi MO naglašavaju da postoji značajan nedostatak kapaciteta za upis djece u vrtiće, što stvara ozbiljan problem za roditelje i obitelji u mjesnoj zajednici.
Prema informacijama dobivenim od neslužbenih izvora, postoje određeni planovi za proširenje vrtićkih kapaciteta, no detalji nisu službeno potvrđeni niti dostupni Mjesnom odboru.
MO ističe potrebu da se dobije jasno i službeno očitovanje nadležnih tijela o:
· točnoj lokaciji planiranih vrtića,
· planiranom vremenskom okviru izgradnje ili najma prostora,
· kapacitetu novih vrtića i mogućnostima upisa djece.
Zahtjev MO: da Vijeće gradske četvrti ili nadležni organi dostave službene informacije o navedenim planovima kako bi MO mogao informirati stanovnike i pratiti provedbu.

Mjesni odbor upozorava da se objekt poznat kao „Kiwi“, na adresi Savurdijska 1, nalazi u ruševnom stanju, predstavlja ugrozu za djecu i ostalu lokalnu zajednicu, te da se okoliš oko objekta ne održava. Članovi MO ističu da takvo stanje stvara opasnost od ozljeda, ali i negativno utječe na kvalitetu života stanovnika u neposrednoj okolini.
Prema javno dostupnim informacijama, radi se o objektu koji je prvotno bio gradski prostor, a nedavno je prenesen u privatno vlasništvo. Trenutno upisani vlasnici (Ivica Topić i Zdenko Komorski) prema tim informacijama nisu pravi vlasnici, što izaziva dodatne nedoumice oko zakonitosti upisa i statusa objekta.
MO zahtijeva od Vijeća gradske četvrti:
· da dostavi informaciju tko je potpisao legalizaciju gradskog prostora na privatna imena,
· da pojasni postupak prenosa vlasništva,
· da poduzme odgovarajuće mjere kako bi se zaštitila sigurnost djece i ostalih korisnika prostora te spriječila daljnja devastacija okoliša.
Mjesni odbor naglašava važnost hitnog postupanja, jer objekt i okoliš predstavljaju neposrednu prijetnju za lokalnu zajednicu.

Članovi Mjesnog odbora podsjećaju da je još 2021. godine izdano rješenje o postavljanju prometnog uspornika na području Mjesnog odbora. Međutim, predložena lokacija pokazala se neprikladnom, pa do današnjeg dana prometno rješenje nije provedeno.
Stanovnici su više puta ukazivali na problem povećane brzine vozila i učestalih prometnih nesreća na navedenoj dionici, što predstavlja ozbiljnu ugrozu sigurnosti pješaka, osobito djece i starijih osoba.
Članovi Mjesnog odbora iznijeli su primjedbe vezane uz sigurnost prometa na raskrižju ulica Borongaj Lugovi i Vukomerec. Na navedenom mjestu vidljivost je znatno otežana zbog konfiguracije terena i položaja okolnih objekata, što stvara rizik od prometnih nesreća.
Stanovnici su više puta upozoravali na problem i izrazili zabrinutost, osobito zbog učestalog kretanja djece i pješaka u blizini raskrižja. Smatra se da bi postavljanje prometnog ogledala značajno povećalo preglednost i sigurnost sudionika u prometu.
Mjesni odbor ističe da na relaciji Borongajska – Čavićeva postoji značajan prometni zastoj i otežan protok vozila, što uzrokuje kašnjenja i povećava rizik od nesreća te otežava svakodnevno kretanje stanovnika.
S obzirom na učestalost problema, Mjesni odbor traži od Vijeća gradske četvrti da dostavi informacije o planiranim mjerama za rješavanje problematike, uključujući:
· moguće promjene u regulaciji prometa za poboljšanje protočnosti,
· postavljanje prometne signalizacije ili prometnih uspornika tamo gdje je potrebno,
· procjenu postojeće prometne infrastrukture,
· vremenski okvir za provedbu predloženih mjera.
MO naglašava važnost hitnog djelovanja, kako bi se poboljšala protočnost prometa i smanjili zastoji na ovoj relaciji.
Gospođa K. H, prisutna na sjednici kao gošća, iznijela je prijedlog vezan uz napuštene prostore tvrtke Jurine metala, koji trenutno stoje neiskorišteni i predstavljaju estetski i sigurnosni problem za lokalnu zajednicu.
Mjesni odbor je prihvatio prijedlog gospođe Hačko i podržava inicijativu za razmatranje mogućnosti rekonstrukcije, prenamjene ili komunalnog uređenja prostora, s ciljem poboljšanja funkcionalnosti, sigurnosti i kvalitete života stanovnika.
Gospođa Hacko također je zahtijevala da nadležna inspekcija dođe na uvid u stanje prostora i poduzme odgovarajuće mjere radi sanacije i zaštite zajednice.

Vijeće jednoglasno donosi


 Zaključke  o donošenju aktualne komunalne i prometne problematike

(Zaključci se prilažu ovom zapisniku i njegov su sastavni dio.)

Ad4. Pitanja, prijedlozi i obavijesti

Mjesni odbor postavlja pitanje vezano uz ugovor sklopljen s domarom Andrijom Mandulićem. Na drugoj sjednici Mjesnog odbora već je zatraženo da se dostavi navedeni ugovor, no do današnjeg dana odgovor nije dostavljen.
Članovi Mjesnog odbora ističu da je za transparentnost i jasnoću potrebno imati uvid u uvjete angažmana, obaveze i odgovornosti domara, budući da se radi o poslovima od interesa za stanovnike mjesnog odbora.
Zahtjev MO: od nadležnih tijela traži se da se dostavi kopija ugovora s domarom Andrijom Mandulićem bez daljnjeg odgađanja.

Mjesni odbor postavlja upit koliko je dostupnih financijskih sredstava iskorišteno tijekom prethodnog mandata, koliko nije iskorišteno te koliki je iznos eventualno vraćen proračunu.
Članovi MO ističu važnost transparentnosti i uvida u korištenje sredstava, kako bi se mogla pratiti realizacija planiranih aktivnosti i projekata na području mjesnog odbora.
Zahtjev MO: od nadležnih tijela traži se dostava detaljnog pregleda iskorištenih i neiskorištenih sredstava, uključujući iznose, namjenu utrošenih sredstava te iznos vraćen proračunu tijekom proteklog mandata.
Budući da više nije bilo pitanje i prijedloga predsjednica zaključuje da je ovime iscrpljen dnevni red i zaključuje sjednicu.

Sjednica je završila u 20:00 sati.

KLASA: 024-08/25-003/1461
URBROJ: 251-13-11-5/006-25-2
Zagreb, 25. kolovoza 2025.

Zapisnik vodila:
Ana Pekarik


[bookmark: _GoBack]Predsjednica
Vijeća Mjesnog odbora Borongaj - Lugovi

Katarina Horvat Zrilić


Na temelju članka 100. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 - pročišćeni tekst, 16/22) Vijeće Mjesnog odbora Borongaj Lugovi na 3. sjednici, 25. kolovoza 2025, donijelo je



Z a k l j u č a k
o raspolaganju zemljištem k.č. 2956/8, 2961 i 2964/2 k.o. Peščenica


1. Vijeće Mjesnog odbora Borongaj Lugovi, u postupku davanja očitovanja o zahtjevu iz dopisa Gradskog ureda za upravljanje imovinom i stanovanje KLASA: 940-01/25-003/146; URBROJ: 251-11-23-1/003-25-6 od 21.7.2025., nije suglasno s raspolaganjem zemljištem k.č. 2956/8, 2961 i 2964/2 k.o. Peščenica jer korištenje navedenog zemljišta nije predviđeno planovima ili programima mjesne samouprave te se ne planira uvrstiti u planove i programe mjesne samouprave (plan komunalnih aktivnosti, plan malih komunalnih akcija  i dr.). 

1. Ovaj Zaključak dostavit će se Vijeću Gradske četvrti Peščenica – Žitnjak na daljnje postupanje.






KLASA: 024-08/25-03/1461
URBROJ: 251-13-11-11/006-25-3
Zagreb, 25. kolovoza 2025. 




Predsjednica Vijeća                                                                                                         
  Mjesnog odbora Borongaj Lugovi

Katarina Horvat Zrilić




	Na temelju članka 7. Zaključka o prostorima mjesne samouprave (Službeni glasnik Grada Zagreba 26/25) i članka 38. Pravila Mjesnog odbora Borongaj Lugovi, Vijeće Mjesnog odbora Borongaj Lugovi na 3. sjednici, 25. kolovoza 2025., donijelo je


Z A K L J U Č A K
o  povremenom korištenju prostora MS Borongaj Lugovi
za potrebe održavanja sastanaka


1. Političkoj stranci HDZ odobrava se povremeno korištenje prostora, dvorane, u objektu Mjesnog odbora Borongaj Lugovi, Vukomerec 41, u  terminu: svaki utorak u mjesecu u vremenu od 18:00 do 20:00 sati  i teče od 25. kolovoza 2025. do 25. kolovoza 2026.

1. Prostor iz točke 1. ovog zaključka, Politička stranka Hrvatska demokratska zajednica - HDZ koristiti će bez naknade.

1. Korisnik se obvezuje da će postupati s pažnjom dobrog gospodara u korištenju prostora, što uključuje čišćenje i pospremanje prostora nakon korištenja. 

1. O povremenom korištenju prostora iz točke 1. ovog zaključka, Gradski ured za mjesnu samoupravu, promet, civilnu zaštitu i sigurnost, Područni odsjek Centar II (Maksimir, Peščenica – Žitnjak i Trnje) izdat će odobrenje o korištenju, a u skladu s ovim zaključkom.



KLASA: 024-08/25-003/1461
URBROJ: 251-13-11-5/006-25-4
U Zagrebu, 25. kolovoza 2025.


Predsjednica Vijeća
Mjesnog odbora Borongaj - Lugovi

Katarina Horvat Zrilić




	Na temelju članka 7. Zaključka o prostorima mjesne samouprave (Službeni glasnik Grada Zagreba 26/25) i članka 38. Pravila Mjesnog odbora Borongaj Lugovi, Vijeće Mjesnog odbora Borongaj Lugovi na 3. sjednici, 25. kolovoza 2025., donijelo je


Z A K L J U Č A K
o  povremenom korištenju prostora MS Borongaj Lugovi
za potrebe održavanja sastanaka


4. Političkoj stranci mladeži HDZ-a odobrava se povremeno korištenje prostora, dvorane, u objektu Mjesnog odbora Borongaj Lugovi, Vukomerec 41, u  terminu: svaki utorak u mjesecu u vremenu od 20:00 do 22:00 sata i teče od 25. kolovoza 2025. do 25. kolovoza 2026.

5. Prostor iz točke 1. ovog zaključka, Politička stranka Hrvatska demokratska zajednica - HDZ koristiti će bez naknade.

6. Korisnik se obvezuje da će postupati s pažnjom dobrog gospodara u korištenju prostora, što uključuje čišćenje i pospremanje prostora nakon korištenja. 

7. O povremenom korištenju prostora iz točke 1. ovog zaključka, Gradski ured za mjesnu samoupravu, promet, civilnu zaštitu i sigurnost, Područni odsjek Centar II (Maksimir, Peščenica – Žitnjak i Trnje) izdat će odobrenje o korištenju, a u skladu s ovim zaključkom.


KLASA: 024-08/25-003/1461
URBROJ: 251-13-11-5/006-25-5
U Zagrebu, 25. kolovoza 2025.


Predsjednica Vijeća
Mjesnog odbora Borongaj – Lugovi

Katarina Horvat Zrilić




Na temelju članka 99. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 - pročišćeni tekst, 16/22) Vijeće Mjesnog odbora Borongaj Lugovi na 3. sjednici, 25. kolovoza 2025, donijelo je




Z a k l j u č a k
o planu izgradnje ili najma prostora za dječji vrtić

1. Vijeće Mjesnog odbora Borongaj Lugovi predlaže Vijeću Gradske četvrti Peščenica-Žitnjak da zatraži  u okviru svoje nadležnosti zatraži: 

· informacije o planovima vezanim uz izgradnju ili najam prostora za dječje vrtiće na području Borongaj Lugova. Članovi MO naglašavaju da postoji značajan nedostatak kapaciteta za upis djece u vrtiće, što stvara ozbiljan problem za roditelje i obitelji iz područja Mjesnog odbora Borongaj Lugovi

2. Mjesni odbor Borongaj Lugovi istiće potrebu da se dostavi službeno očitovanje o:

· točnoj lokaciji planiranih vrtića
· planiranom vremenskom okviru izgradnje ili najma prostora,
· kapacitetu novih vrtića i mogućnostima upisa djece.

3. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 



KLASA: 024-08/25-003/1461
URBROJ: 251-13-11-5/006-25-6
Zagreb, 25. kolovoza 2025. 


Predsjednica Vijeća
Mjesnog odbora Borongaj - Lugovi

Katarina Horvat Zrilić




Na temelju članka 99. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 - pročišćeni tekst, 16/22) Vijeće Mjesnog odbora Borongaj Lugovi na 3. sjednici, 25. kolovoza 2025, donijelo je





Z a k l j u č a k
o sanaciji objekta „Kiwi“ u Savudrijskoj ulici 1

4. Vijeće Mjesnog odbora Borongaj Lugovi razmatralo je problematiku ruševnog stanja objekta „Kiwi“ na adresi Savudrijska ulica 1 koje predstavlja opasnost po sigurnost za djecu i ostalu lokalnu zajednicu.

5. Vijeće Mjesnog odbora Borongaj Lugovi predlaže Vijeću Gradske četvrti Peščenica-Žitnjak da zatraži od Državnog inspekorata i Gradskog ureda za upravljanje imovinom i stanovanjem da u okviru svoje nadležnosti pokrenu postupak: 

·  hitnog očevida objekta „Kiwi“ u Savudrijskoj ulici 1 i poduzimanje odgovarajućih mjera kako bi se spriječile daljnje negativne posljedice po građane.
· zatraži status vlasničko – pravnih odnosa na navedenom objektu i stručno mišljenje o mogućnosti istih s ciljem konačnog rješavanja problematike objekta koji predstavlja opasnost za stanovnike Mjesnog odbora.

6. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 



KLASA: 024-08/25-003/1461
URBROJ: 251-13-11-5/006-25-7
Zagreb, 25. kolovoza 2025. 



Predsjednica Vijeća
Mjesnog odbora Borongaj - Lugovi

Katarina Horvat Zrilić




Na temelju članka 99. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 - pročišćeni tekst, 16/22) Vijeće Mjesnog odbora Borongaj Lugovi na 3. sjednici, 25. kolovoza 2025, donijelo je




Z a k l j u č a k
o postavljanju uspornika prometa na području MO Borongaj Lugovi 

7. Vijeće Mjesnog odbora Borongaj Lugovi predlaže Vijeću Gradske četvrti Peščenica-Žitnjak da od nadležnih institucija zatraži stručni očevid i u okviru svoje nadležnosti pokrene postupak: 

· postave uspornika prometa u ulici Vukomerec kod kbr. 8.
· izvod iz geoportala u prilogu

8. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 



KLASA: 024-08/25-003/1461
URBROJ: 251-13-11-5/006-25-8
Zagreb, 25. kolovoza 2025. 




Predsjednica Vijeća
Mjesnog odbora Borongaj - Lugovi

Katarina Horvat Zrilić




Na temelju članka 99. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 - pročišćeni tekst, 16/22) Vijeće Mjesnog odbora Borongaj Lugovi na 3. sjednici, 25. kolovoza 2025, donijelo je





Z a k l j u č a k
o postavi prometnog ogledala Borongajski lug - Vukomerec

9. Vijeće Mjesnog odbora Borongaj Lugovi predlaže Vijeću Gradske četvrti Peščenica-Žitnjak da od nadležnih institucija zatraži stručni očevid i u okviru svoje nadležnosti pokrene postupak: 

· postave prometnog ogledala u ulici Vukomerec na izlazu iz ulice Borongajski lug
· izvod iz geoportala u prilogu. 

10. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 



KLASA: 024-08/25-003/1461
URBROJ: 251-13-11-5/006-25-9
Zagreb, 25. kolovoza 2025. 




Predsjednica Vijeća
Mjesnog odbora Borongaj - Lugovi

Katarina Horvat Zrilić




Na temelju članka 99. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 - pročišćeni tekst, 16/22) Vijeće Mjesnog odbora Borongaj Lugovi na 3. sjednici, 25. kolovoza 2025, donijelo je




Z a k l j u č a k
o prometnoj problematici  Borongajska - Čavićeva

11. Vijeće Mjesnog odbora Borongaj Lugovi razmatralo je o prometnoj problematici na relaciji Borongajska – Čavićeva i zaključilo da postoji značajan prometni zastoj i otežan protok vozila što uzrokuje kašnjenja autobusnih linija i povećava veliki rizik od nesreća.

12. Vijeće Mjesnog odbora predlaže Vijeću Gradske četvrti Peščenica-Žitnjak da od nadležnih institucija zatraži stručni očevid i u okviru svoje nadležnosti pokrene postupak: 

· postavljanje prometne signalizacije ili prometnih uspornika tamo gdje je potrebno
· procjenu postojeće prometne infrastrukture
· moguće promjene u regulaciji prometa za poboljšanje protočnosti
· vremenski okvir za provedbu predloženih mjera

13. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 


KLASA: 024-08/25-003/1461
URBROJ: 251-13-11-5/006-25-10
Zagreb, 25. kolovoza 2025. 




Predsjednica Vijeća
Mjesnog odbora Borongaj - Lugovi

Katarina Horvat Zrilić




Na temelju članka 99. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 - pročišćeni tekst, 16/22) Vijeće Mjesnog odbora Borongaj Lugovi na 3. sjednici, 25. kolovoza 2025, donijelo je





Z a k l j u č a k
o rekonstrukciji i prenamjeni prostora „Jurina metala“

14. Vijeće Mjesnog odbora Borongaj Lugovi razmatralo je o zahtjevu stranke vezano za napušteni prostor Jurine metala koji trenutno stoji neiskorišten i predstavlja estetski i sigurnosti problem za lokalnu zajednicu

15. Vijeće Mjesnog odbora predlaže Vijeću Gradske četvrti Peščenica-Žitnjak da razmotri i ispita mogućnost otkupa zemljišta u svrhu rekonstrukcije i prenamjene prostora „Jurina metala“ za izgradnju dječjeg vrtića.

16. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 

